b'\n_START_ARTICLE_\nMyriam Marb\xc3\xa9\n_START_SECTION_\nStudii\n_START_PARAGRAPH_\nDe\xc8\x99i a oscilat \xc3\xaen primii ani de studiu \xc3\xaentre muzic\xc4\x83 \xc8\x99i medicin\xc4\x83, dat fiind at\xc3\xa2t contextul familial, c\xc3\xa2t \xc8\x99i datoria moral\xc4\x83 fa\xc8\x9b\xc4\x83 de tat\xc4\x83l ei, \xc3\xaen a asigura o continuitate cercet\xc4\x83rilor sale, \xc3\xaen urma aprob\xc4\x83rii acestuia, Myriam Marb\xc3\xa9 a reu\xc8\x99it s\xc4\x83 \xc3\xae\xc8\x99i \xc3\xaendrepte aten\xc8\x9bia doar asupra a ceea ce sim\xc8\x9bea cu adev\xc4\x83rat s\xc4\x83 fac\xc4\x83: s\xc4\x83 compun\xc4\x83. \xc3\x8en aceste condi\xc8\x9bii, t\xc3\xa2n\xc4\x83ra a fost \xc3\xaenscris\xc4\x83 la Conservator \xc3\xaenc\xc4\x83 din perioada studiilor liceale, adic\xc4\x83 \xc3\xaen perioada anilor \xe2\x80\x9944, \xe2\x80\x9945, dup\xc4\x83 r\xc4\x83zboi, fiind remarcat\xc4\x83 la scurt timp de Mihail Jora, directorul institu\xc8\x9biei[3]._NEWLINE_Un nume esen\xc8\x9bial de men\xc8\x9bionat \xc3\xaen ceea ce prive\xc8\x99te formarea sa muzical\xc4\x83 este Florica Musicescu, Myriam Marb\xc3\xa9 afirm\xc3\xa2nd despre aceasta c\xc4\x83 a fost unul dintre profesorii fa\xc8\x9b\xc4\x83 de care a avut un respect \xc8\x99i o apreciere deosebit\xc4\x83. De\xc8\x99i fiind considerat\xc4\x83 o figur\xc4\x83 de o exigen\xc8\x9b\xc4\x83 extraordinar\xc4\x83, Florica Musicescu i-a fost \xc3\xaendrum\xc4\x83tor \xc8\x99i sprijin \xc3\xaen realizarea primelor compozi\xc8\x9bii (lucr\xc4\x83ri didactice pentru pian ce puneau probleme de poliritmie)[4]. D\xc3\xa2nsei i se al\xc4\x83tur\xc4\x83 \xc8\x99i alte nume de excep\xc8\x9bie, precum Muza Ghermani-Ciomac \xc8\x99i Silvia C\xc4\x83p\xc4\x83\xc8\x9b\xc3\xa2n\xc4\x83._NEWLINE_O etap\xc4\x83 esen\xc8\x9bial\xc4\x83 \xc3\xaen formarea artistei Myriam Marb\xc3\xa9 a constituit-o, astfel, perioada studiilor la Conservatorul de Muzic\xc4\x83 din Bucure\xc8\x99ti, unde a beneficiat, \xc3\xaentre anii 1944 \xc8\x99i 1954, de \xc3\xaendrumarea lui Mihail Jora (o personalitate a muzicii rom\xc3\xa2ne\xc8\x99ti care nu s-a pliat pe tiparele rigide ale ideologiei regimului comunist), a lui Leon Klepper \xc8\x99i apoi a lui Mihail Andricu. Acesta din urm\xc4\x83 este recunoscut pentru rolul decisiv pe care l-a jucat \xc3\xaen modelarea unei \xc3\xaentregi genera\xc8\x9bii de compozitori, definit\xc4\x83 ast\xc4\x83zi drept \xe2\x80\x9dgenera\xc8\x9bia de aur\xe2\x80\x9d, Myriam Marb\xc3\xa9 f\xc4\x83c\xc3\xa2nd parte din acest grup select. Despre el, compozitoarea a afirmat c\xc4\x83 \xe2\x80\x9eD\xc3\xa2nsul ne mijlocea, de fapt, un contact cu muzica modern\xc4\x83, dar \xc8\x99i cu ceea ce a creat deschiderea noastr\xc4\x83 c\xc4\x83tre muzica modern\xc4\x83. Avea, dup\xc4\x83 cum se \xc8\x99tie, o discotec\xc4\x83 impresionant\xc4\x83 \xc8\x99i la el puteam asculta, de pild\xc4\x83, opera complet\xc4\x83 a lui Webern\xe2\x80\x9d[5]._NEWLINE_Printre mentorii pe care artista \xc3\xaei consider\xc4\x83 a fi avut o influen\xc8\x9b\xc4\x83 direct\xc4\x83 asupra profilului s\xc4\x83u componistic se num\xc4\x83r\xc4\x83 \xc3\xaens\xc4\x83 \xc8\x99i maestrul George Breazul, primul contact cu acesta realiz\xc3\xa2ndu-se pe c\xc3\xa2nd artista avea doar 14 ani, \xc3\xaen cadrul examenului de admitere[6]. De asemenea, men\xc8\x9bionate printre personalit\xc4\x83\xc8\x9bile ce au avut un impact major asupra destinului s\xc4\x83u artistic sunt Tudor Ciortea \xc8\x99i Theodor Rogalski, cel din urm\xc4\x83 l\xc4\x83s\xc3\xa2nd o amprent\xc4\x83 definitorie asupra studentei Myriam Marb\xc3\xa9 at\xc3\xa2t ca profesor de orchestra\xc8\x9bie, c\xc3\xa2t \xc8\x99i prin viziunea sa muzical\xc4\x83 original\xc4\x83 \xc8\x99i plin\xc4\x83 de culoare. _NEWLINE_Una dintre perioadele de o importan\xc8\x9b\xc4\x83 major\xc4\x83 pentru parcursul muzical al lui Myriam Marb\xc3\xa9 a fost cea marcat\xc4\x83 de lec\xc8\x9biile \xc8\x9binute de maestrul Jora \xc3\xaen propria lui cas\xc4\x83, dar \xc8\x99i acas\xc4\x83 la unii studen\xc8\x9bi sau la al\xc8\x9bi profesori. Astfel, compozitoarea \xc3\xae\xc8\x99i aminte\xc8\x99te c\xc4\x83 \xe2\x80\x9ene \xc3\xaent\xc3\xa2lneam la Aurel Stroe \xc8\x99i citeam \xc3\xaen grup \xc3\xaenchis cartea lui Leibowitz despre tehnica lui Sch\xc3\xb6nberg, \xc8\x99i altele. La maestrul Andricu ne \xc3\xaent\xc3\xa2lneam f\xc4\x83r\xc4\x83 s\xc4\x83 ne ascundem, dar tocmai aceasta a devenit un cap de acuzare \xc3\xaempotriva lui; a fost \xe2\x80\x93 ca \xc8\x99i al\xc8\x9bi intelectuali \xe2\x80\x93 judecat, batjocorit, izolat, a devenit persona non grata...\xe2\x80\x9d[7].\n_START_SECTION_\nActivitatea pedagogic\xc4\x83\n_START_PARAGRAPH_\n\xc3\x8entre anii 1954 \xc8\x99i 1988, artista \xc8\x99i-a desf\xc4\x83\xc8\x99urat activitatea muzical\xc4\x83 \xc8\x9bin\xc3\xa2nd cursuri de compozi\xc8\x9bie \xc3\xaen cadrul aceleia\xc8\x99i institu\xc8\x9bii, devenind, la r\xc3\xa2ndul ei, un remarcabil formator de talente. \xc3\x8en pleiada de discipoli ai compozitoarei Myriam Marb\xc3\xa9 se \xc3\xaenscriu nume de rezonan\xc8\x9b\xc4\x83 ale vie\xc8\x9bii muzicale contemporane: Violeta Dinescu, Maia Ciobanu, Mihaela St\xc4\x83nculescu-Vosganian \xc8\x99i Livia Teodorescu-Cioc\xc4\x83nea[8]. _NEWLINE_Myriam Marb\xc3\xa9 s-a implicat nu doar \xc3\xaen formarea muzical\xc4\x83 a discipolilor s\xc4\x83i, ea reu\xc8\x99ind s\xc4\x83 stimuleze, \xc3\xaen ceea ce prive\xc8\x99te educa\xc8\x9bia artistic\xc4\x83 a acestora, o evolu\xc8\x9bie pe toate palierele culturale, prin \xc3\xaencurajarea vizit\xc4\x83rii muzeelor, a parcurgerii albumelor de art\xc4\x83 \xc8\x99i a lecturii unor titluri de referin\xc8\x9b\xc4\x83 din literatura rom\xc3\xa2neasc\xc4\x83 \xc8\x99i universal\xc4\x83[9]._NEWLINE_De altfel, anul 1988 a marcat un moment de culme \xc3\xaen activitatea muzical\xc4\x83 a compozitoarei Myriam Marb\xc3\xa9, ce s-a concretizat \xc3\xaen acordarea unei burse de crea\xc8\x9bie din partea ora\xc8\x99ului Mannheim.\n_START_SECTION_\nActivitatea muzicologic\xc4\x83\n_START_PARAGRAPH_\n1. \xe2\x80\x9ePoezia arghezian\xc4\x83 \xc8\x99i c\xc3\xa2ntecul rom\xc3\xa2nesc\xe2\x80\x9d, \xc3\xaen Muzica, Nr. 6/1960._NEWLINE_2. \xe2\x80\x9eConcerte \xe2\x80\x93 spectacole\xe2\x80\x9d, Dieter Zechlin, \xc3\xaen Muzica, Nr. 12/1960._NEWLINE_3. \xe2\x80\x9eO prim\xc4\x83 audi\xc8\x9bie rom\xc3\xa2neasc\xc4\x83 \xc8\x99i Ruggiero Ricci\xe2\x80\x9d, \xc3\xaen Muzica, Nr. 10/1960._NEWLINE_4. \xe2\x80\x9eCvartetul de coarde nr. 2 de George Enescu\xe2\x80\x9d, \xc3\xaen Muzica, Nr. 8/1961._NEWLINE_5. \xe2\x80\x9eConcerte \xe2\x80\x93 spectacole, Concert Liszt \xe2\x80\x93 Bart\xc3\xb3k\xe2\x80\x9d, \xc3\xaen Muzica, Nr. 1/1962._NEWLINE_6. \xe2\x80\x9eOrchestra Radioteleviziunii\xe2\x80\x9d, \xc3\xaen Muzica, Nr. 8/1962._NEWLINE_7. \xe2\x80\x9eMuzica de camer\xc4\x83: crea\xc8\x9bii contemporane; recitaluri\xe2\x80\x9d, \xc3\xaen Muzica, Nr. 2/1963._NEWLINE_8. \xe2\x80\x9eOrchestra simfonic\xc4\x83 a Radioteleviziunii\xe2\x80\x9d, \xc3\xaen Muzica, Nr. 2/1965._NEWLINE_9. \xe2\x80\x9eVarietatea tematic\xc4\x83 \xc8\x99i unitatea structural\xc4\x83 \xc3\xaen lucr\xc4\x83ri de camer\xc4\x83 de Enescu\xe2\x80\x9d, \xc3\xaen Muzica, Nr. 5/1965._NEWLINE_10. \xe2\x80\x9eItinerar olandez\xe2\x80\x9d, \xc3\xaen Muzica, Nr. 11/1969._NEWLINE_11. \xe2\x80\x9ePaul Badura \xe2\x80\x93 Skoda, Mircea Cristescu\xe2\x80\x9d, \xc3\xaen Muzica, Nr. 10/1970._NEWLINE_12.: \xe2\x80\x9eSimfonia a VI-a Armonia de Wilhelm Berger\xe2\x80\x9d, \xc3\xaen Muzica, Nr. 10/1970._NEWLINE_13. \xe2\x80\x9eCvartetul nr. 5 de Zeno Vancea\xe2\x80\x9d, \xc3\xaen Muzica, Nr. 3/1971._NEWLINE_14. \xe2\x80\x9eMuzic\xc4\x83 pentru org\xc4\x83 \xc3\xaen interpretarea lui Joseph Gerstenengst, \xc3\xaen Muzica, Nr. 2/1971._NEWLINE_15. \xe2\x80\x9eViolonistica enescian\xc4\x83 de Mihai R\xc4\x83dulescu \xe2\x80\x93 recenzie, \xc3\xaen Muzica, Nr. 8/1971._NEWLINE_16. \xe2\x80\x9eA propos du concept de specificit\xc3\xa9 nationale concretis\xc3\xa9 dans l\xe2\x80\x99art\xe2\x80\x9d, \xc3\xaen\xc2\xa0 Muzica, Nr. 7/1978._NEWLINE_17. \xe2\x80\x9e\xc3\x8en c\xc4\x83utarea ve\xc8\x99nicului Bach sau Formele muzicale ale barocului de Sigismund Todu\xc8\x9b\xc4\x83\xe2\x80\x9d, \xc3\xaen Muzica, Nr. 3/1979._NEWLINE_18. \xe2\x80\x9eSonata a III-a pentru pian de George Enescu sau sensul bucuriei \xc3\xaen crea\xc8\x9bie\xe2\x80\x9d, \xc3\xaen Muzica, Nr. 7/1981._NEWLINE_19. \xe2\x80\x9eStravinsky, sau Complexio oppositorum\xe2\x80\x9d, \xc3\xaen Muzica, Nr. 11/1982._NEWLINE_20. \xe2\x80\x9eTimpul \xc3\xaen muzic\xc4\x83\xe2\x80\x9d, \xc3\xaen Muzica, Nr. 10/1982._NEWLINE_21. \xe2\x80\x9eS\xc4\x83pt\xc4\x83m\xc3\xa2na interna\xc8\x9bional\xc4\x83 de muzic\xc4\x83 Gaudeamus\xe2\x80\x9d, \xc3\xaen Muzica, Nr. 12/1984._NEWLINE_22. \xe2\x80\x9eWilhelm Georg Berger, Estetica sonatei (I)\xe2\x80\x9d, \xc3\xaen Muzica, Nr. 7/1985._NEWLINE_23. \xe2\x80\x9eWilhelm Georg Berger, Estetica sonatei (II)\xe2\x80\x9d, \xc3\xaen Muzica, Nr. 8/1985._NEWLINE_24. \xe2\x80\x9eSub semnul timpului (Pe marginea concertului ansamblului \xe2\x80\x9eContemporan\xe2\x80\x9d \xe2\x80\x93 condus de Marcel Spinei)\xe2\x80\x9d, \xc3\xaen Muzica, Nr. 3/1985._NEWLINE_25. \xe2\x80\x9eSchi\xc8\x9be pentru o fresc\xc4\x83: L\xc3\xa1szl\xc3\xb3 Ferenc \xe2\x80\x93 Bart\xc3\xb3k B\xc3\xa9la \xe2\x80\x93 recenzie\xe2\x80\x9d, \xc3\xaen Muzica, Nr. 3/1991.'